Maktab Rendah Sains MARA Tun Dr Ismail

Maktab Rendah Sains MARA Tun Dr Ismail (singkatan: MRSM TDI) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di kawasan Benut, dalam Pontian, Johor. MRSM TDI sebelum ini dikenali dengan nama MRSM Pontian. Sejarah Penubuhan maktab MRSM Pontian telah didirikan di atas tanah seluas 52 ekar bermula pembinaannya pada 1999. Dahulunya,tanah maktab ini pernah dijadikan kandang khinzir.Akibat kejadian itu ramai penduduk mengalami bau yang sangat busuk.Setelah desakan penduduk tempatan , kerajaan persekutuan memutuskan untuk menutup kandang khinzir itu daripada operasi. Sebagai gantinya,MARA telah membeli sebidang tanah itu untuk dijadikan maktab ini.Bagaimanapun hanya 26 ekar sahaja baru dibangunkan, selebihnya akan dikomersialkan mengikut fasa-fasa yang dijadualkan. MRSM Pontian hanya beroperasi pada akhir tahun 2001. Pada Febuari 2002, MRSM Pontian telah menerima pelajar sulungnya sekitar 300 orang, iaitu pelajar tingkatan 1 dan 4. Manakala pada Febuari 2003, MRSM menerima tambahan pelajar sebanyak 300 orang bagi tingkatan 1 dan 4. Kouta pelajar hanya penuh pada Febuari 2004 dengan pendaftaran pelajar baru menjadikan jumlah pelajar seramai 750 orang. Demi memastikan kecemerlangan MRSM Pontian tercapai, seramai 59 orang guru lama dan baru digabungkan dalam satu pasukan gerak kerja yang bersepadu. Ditambah dengan sejumlah 30 orang kakitangan yang turut berganding bahu, maka impian kegemilangan MRSM Pontian dapat direalisasikan. Pada tahun 2014, MRSM Pontian telah bertukar nama kepada MRSM Tun Dr Ismail. Acara perasmian nama baharu MRSM TDI ini telah disempurnakan oleh Menteri Kemajuan Luar Bandar dan Wilayah pada ketika itu, Datuk Seri Mohd. Shafie Apdal. Penjenamaan semula nama MRSM Pontian ini adalah bagi mengenang jasa Tun Dr. Ismail, mantan Timbalan Perdana Menteri Malaysia yang merupakan seorang tokoh politik yang berprinsip, ikhlas, jujur dan berpandangan jauh. Beliau juga merupakan anak jati kelahiran Pontian yang turut serta dalam perjuangan menuntut kemerdekaan Tanah Melayu. Lagu rasmi Wahai putera puteri bangsaku Ayuh segera menuju Mengikut gerak langkah maju Bersatu mencari ilmu Di zaman sains dan teknologi Negara perlukan jasamu Janganlah rasa malas lagi Bersama memegang teraju Di Maktab Rendah Sains MARA Tuntut ilmu jangan jemu Ikrar taat setia pada guru Berdisiplin selalu Hari ini hari mulanya Hari esok berjaya Lengkapkan segala yang ada Ke kuliah kita segera Rujukan Lihat juga Maktab Rendah Sains MARA Majlis Amanah Rakyat